སྤྲིན་ངོགས་ཀྱི་ནག་ཐིག་གིས་ཉི་མའི་འོད་སྣང་གློ་བུར་སྒྲིབ་དུས།ངས་ས་གཞིའི་ཕང་བར་ཁྱེར་བའི་སྤྲིན་ནག་བདའ་བཞིན་ཕྱིར་ཡུལ་ལ་ལོགདེ་དུས་ཕ་ཡུལ་ན་ང་དང་རིག་རྒྱམ་ཚང་གི་ཨ་ཡས་བགྲེས་མོ་ལས་གཅིག་ཀྱང་མི་འདུགགྱང་སྟེང་གི་མིའི་གྲིབ་མ་དེ་དེད་ཙམ་དེད་ཙམ་བྱེད་ཅིང་།ལྷས་ཀྱི་ནོར་ཁྱུས་རྭ་ཅོ་དང་རྔ་མ་གཡུགས་གཡུགས་འགའ་བྱེད་པ་ནི་ཁང་ས་ནག་རོག་གེར་ཡོད་པ་དག་གི་སྒོ་མོ་རྡེབ་པ་དང་མཚུངས་ལ།ཁྱི་ཁང་གི་གུད་ལ་རླུང་ནག་འཚུབ་དེ་ལོ་མ་འགའ་མར་ལྷུང་བ་དང་ཡང་མཚུངས།ངས་དེ་ལྟར་ཁང་པའི་སྒོ་མོ་གཏན་ནས་མི་ལོ་མང་པོར།མཚམས་མེད་པར་ལུང་ཁོག་ཅིག་ནས་གཅིག་པུར་བསྡད།ཡང་གཅིག་བཤད་ན་ངས་དེ་ལྟར་མེས་པོའི་མེས་པོ་དག་གི་ཁ་ཆར་བུ་ཡུག་ཁྲོད་ཀྱི་གཏམ་རྒྱུད་དག་བཀླགས་ནས་རྗེས་ཀྱི་བུ་ཚ་དག་གཏིང་བརྗེད་དུ་གྱུར།